CELEX: 62009TN0467
Language: sk
Date: 2009-11-19 00:00:00
Title: Vec T-467/09: Žaloba podaná 19. novembra 2009 — Stelzer/Komisia

30.1.2010   
            
            
               SK
            
            
               Úradný vestník Európskej únie
            
            
               C 24/60
            
         Žaloba podaná 19. novembra 2009 — Stelzer/Komisia
   (Vec T-467/09)
   2010/C 24/107
   Jazyk konania: nemčina
   
      Účastníci konania
   
   
      Žalobca: Dierk Stelzer (Berlín, Nemecko) (v zastúpení: F. Weiland, Rechtsanwalt)
   
      Žalovaná: Komisia Európskych spoločenstiev
   
      Návrhy žalobcu
   
   
               —
            
            
               zrušiť zamietavé rozhodnutia Generálneho riaditeľstva Komisie pre životné prostredie zo 6. augusta 2009 a Generálneho sekretariátu Komisie z 29. októbra 2009 (má sa na mysli z 29. septembra 2009),
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Žalobca napáda predovšetkým rozhodnutie Komisie z 29. októbra 2009, ktorým bola čiastočne zamietnutá jeho druhá žiadosť o nahliadnutie do štúdie zlučiteľnosti týkajúcej sa prebratia smernice 2003/35/ES (1).
   Žalobca zdôvodňuje žalobu tým, že dôvody zamietnutia prístupu k požadovanému dokumentu spočívajúce v ochrane cieľov vyšetrovania (článok 4 ods. 2 tretia zarážka nariadenia (ES) č. 1049/2001 (2)) a ochrany rozhodovacieho procesu (článok 4 ods. 3 nariadenia č. 1049/2001) neboli opodstatnené. Ďalej uvádza, že bol neoprávnene zamietnutý čiastočný prístup k požadovanému dokumentu požadovaný žalobcom na základe článku 4 ods. 6 nariadenia č. 1049/2001. Okrem toho existuje podľa žalobcu prevažujúci verejný záujem na zverejnení spornej štúdie. Napokon žalobca vytýka žalovanej porušenie povinnosti odôvodnenia.
   
      (1)  Smernica 2003/35/ES Európskeho parlamentu a Rady z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia a ktorou sa menia a dopĺňajú s ohľadom na účasť verejnosti a prístup k spravodlivosti smernice Rady 85/337/EHS a 96/61/ES (Ú. v. EÚ L 156, s. 17; Mim. vyd. 15/007, s. 466).
   
      (2)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/03, s. 331).